VisualEditor/Portal/Why/User Test Data/sr

Као део припрема за покретање, поставили смо групи корисника из UserTesting.com сет задатака, прво користећи VisualEditor, а затим користећи Wikimarkup. Неки од њих су раније већ покушавали да уређују, а већина су били потпуно нови. Скрипта испитивања је доступна (на енглеском).

Ово нису једини подаци на које се ослањамо; такође (што је још корисније)скупљамо статистичке податке са испитивања на енглеској ВИкипедији, где 50% нових корисника има VisualEditor као подразумевани уређивач. Објавићемо ове резултате чим их будемо имали.

Користећи уређивача изворника
''"Ово само по себи делује збуњујуће и заморно." "У садржају је било страних жаргона на тоне, и није изгледало онако како права страница треба да изгледа." "Не желим да учим нов језик само да бих уређивала Википедију."''

Када виде уређивач изворника, корисници обично имају одређене проблеме. Многи не могу да утврде шта треба да промене; са толико симбола, тешко им је да утврде који део markup-а одговара ономе што су прочитали на страници. Корисници су збуњени и изгледом прозора за уређивање, посебно гомилом дугмади на дну прозора.

Корисници се муче да разумеју wikimarkup који се налази у чланку средњег обима; ако и успеју да нешто препознају, то је скоро увек на основу упоређивања готове странице са одређеним речима, и посматрањем симбола око те речи (нпр. примете да се око поднаслова налазе знаци једнакости, па схвате да знаци једнакости чине поднаслове). Осим једног изузетка, сви испитани корисници сматрају да је уређивач изворника збуњујућ и радије га не би користили.

Користећи VisualEditor
''"Раније сам одустајао јер је деловало превише страшно. Са [VisualEditor]-ом делује да свако може да разуме." "[VisualEditor] више изгледа као уређивање текстуалног документа, па је много једноставнији од уређивача изворника, који изгледа као уређивање кодова."''

VisualEditor доноси и неке проблеме. Многи корисници сматрају да је убацивање линкова нејасно, а то смо и ми приметили и радимо на томе. Такође, за неке испитанике, VisualEditor је преспор.

Неколико (сада исправљених) грешака, као што је проблем код чувања странице, такође је сметало корисницима. Ипак, сви испитаници осим једног закључили су да им више одговара VisualEditor него уређивач изворника, а један је приметио: „Са [VisualEditor]-ом ћу радо уређивати. Такав интерфејс је много једноставнији за разумевање и имам више поверења да ће измене које направим бити баш оне које сам желео да направим. Свиђа ми се и што могу да прегледам измене и да их приметим.“

Види још

 * Скрипта коришћена у испитивању (на енглеском)